Encûmena Niştimanî ya Kurdî li Sûriyê

Encûmena Niştimanî ya Kurdî li Sûriyê (ENKS) rêxistineke siyasî ye, ku di 26ê kewçêra 2011an de li Hewlerê bi alîkariya serokê herêma Kurdistanê Mesûd Barzanî piştî destpêka şerê navxweyî yê Sûriyê hate damezrandin. Ew wek hevbendiyek ji çend partî, çalakvan û kesên serbixwe ji bo nûnertiya berjewendiyên gelê kurd li Sûriyê hate avakirin.

ENKSê hewla sîstemeke federalî li Sûriyê dide, ku mafên kurdan yên çandî, zimanî û siyasî di nav Sûriyeke yekgirtî de misoger bike.

 Îdeolojî û armanc 
ENKSê ku bi piştevaniya serok Mesûd Barzanî hatiye damezrandin, ji aliyê îdeolojîk ve nêzîkî Partiya Demokrata Kurdistanê (PDK) ye. ENKS xeteke siyasî ya nerm dişopîne, ku xwe dispêre diyalog û piştevaniya navdewletî ji bo dîtina çareseriyek ji pirsa kurd li Sûriyê. Ew herwiha girîngiyê dide mafên mirovan, demokrasî û rêzgirtina ji cihêrengiya etnîkî û dînî.

Di nava Sûriyê de, ENKS bi Partiya Yekîtiya Demokratîk (PYD) û baskê wê yê leşkerî, Yekîneyên Parastina Gel (YPG) re hevrikiyê kiriye. PYDya ku defakto herêmên bakurê rojhilatê Sûriyê kontrol dike, ji aliyê ENKSê ve hatiye rexne kirin, ji ber ku ew bi awayekî otorîter herêmên kurdî bi rê ve dibe û li dijî dengên opozîsyonê zextan kiriye. Wek mînak, endamên ENKSê çendîn caran ji aliyê asayişa PYDê ve hatibûn girtin û çend caran di navbera herdu grûpan de alozî derketibû. Ji ber vê yekê gelek serokên ENKSê li sirgûnê dijîn û nekarîn vegerin axa xwe. Lê piştî rûxandina rejîma Esed di sala 2024an de, hewlên diyalogê û yekîtiyê di navbera her du aliyan de zêde bûne.

ENKS endamê opozisyona Sûriyê ye, ku li dijî rêjîma Esed tê birêvebirin, û nûneratiya wê di Hevpeymaniya Niştimanî ya Sûriyê de heye. Vê yekê naskirina navdewletî ya ENKSê bi xwe re anî, lê di heman demê de bûbû sedema rexneyan jî, ji ber ku hin aliyên kurd hevkariya bi komên opozisyonê yên ku ereb lê serdest in red dikirin. Le rewş pîştî rûxandina rejîma Esed guherî û ENKS, wekî aliyên din ên kurd, hewl didin ku danûstandinên di nava kurdan û aliyên din ên sûrî bêne zêdekirin. Herwiha, ENKS têdikoşe ku hevdîtin bi navbeynkariya Neteweyên Yekbûyî bêne kirin

Di van salên dawî de ENKSê ji bo vegerandina penaberan û naskirina mafên kurdan di destûra Sûriyeya pêşerojê de xebat kiriye. Di heman demê de hewl dide ku diyaloga bi PYDê re xurttir bike, da ku di nav tevgera kurd de perçebûn çênebe. Tevî zehmetiyan, ENKS di şerê ji bo mafên kurdan li Sûriyê de dengekî girîng e.

 Partiyên encûmanenê 
 Nav  Sekretêr Partiya Demokrat a Kurdistanê li Sûriyê (Elpartî)  Abdul Hakim Bashar Partiya Demokrat a Kurdistanê li Sûriyê (Elpartî)  Nesredîn Îbrahîm Partiya Demokrat a Kurdî li Sûriyê  Abdul Rahman Aluji Partiya Demokrat a Kurdî li Sûriyê  Feysel Yusuf Partiya Demokrat a Kurdî Sûrî  Şêx Jamal Partiya Yekîtî ya Demokrat a Kurd li Sûriyê (Yekîtî)  Mihyedîn Şêx Alî Partiya Yekîtî ya Kurdî li Sûriyê  Ismaîl Hemê Partiya Yekîtî ya Kurdistan    Abdul Basit Hamo Partiya Wekhevî ya Demokrat a Kurdî li Sûriyê) Aziz Dawed Partiya Azadî ya Kurdî li Sûriyê  Mustafa Oso Partiya Azadî ya Kurdî li Sûriyê  Mustafa Jumaa Partiya Demokrat a Pêşverû ya Kurdî li Sûriyê  Hamid Darwish Partiya Çep a Kurdî li Sûriyê  Muhammad Musa Partiya Çep a Kurdî li Sûriyê  Salih Gado Partiya Welatparêz a Demokrat a Kurdî li Sûriyê  Tahir Sfook Rêkeftina Demoqrat a Kurdî ya Sûrî  Nash’at Muhammad 

 Çavkanî 

Kategorî:Avabûnên 2011an li Sûriyê
Kategorî:Neteweperweriya kurdî li Sûriyê
Kategorî:Partiyên siyasî yên Rojavaya Kurdistanê
Kategorî:Partiyên siyasî yên Sûriyê
Kategorî:Rêxistinên bi merkeza li Sûriyê
Kategorî:Rêxistinên ku di 2011an de hatine avakirin
Kategorî:Rêxistinên neteweperwerê kurd
Kategorî:Rojavaya Kurdistanê